CELEX: 32020R1640
Language: sk
Date: 2020-08-12 00:00:00
Title: Delegované nariadenie Komisie (EÚ) 2020/1640 z 12. augusta 2020, ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných pre ad hoc tému na rok 2022 „pracovné zručnosti“ a premenných zbieraných každých osem rokov týkajúcich sa „dôchodku a účasti na trhu práce“ v doméne „pracovná sila“ (Text s významom pre EHP)

6.11.2020   
               
               
                  SK
               
               
                  Úradný vestník Európskej únie
               
               
                  L 370/1
               
            
         DELEGOVANÉ NARIADENIE KOMISIE (EÚ) 2020/1640
         z 12. augusta 2020,
         ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných pre ad hoc tému na rok 2022 „pracovné zručnosti“ a premenných zbieraných každých osem rokov týkajúcich sa „dôchodku a účasti na trhu práce“ v doméne „pracovná sila“
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/1700 z 10. októbra 2019, ktorým sa zavádza spoločný rámec pre európske štatistiky o osobách a domácnostiach na základe individuálnych údajov zbieraných zo vzoriek, ktorým sa menia nariadenia Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008 a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie Rady (ES) č. 577/98 (1), a najmä na jeho článok 6 ods. 1,
         keďže:
         
                     (1)
                  
                  
                     S cieľom pokryť potreby identifikované v príslušných čiastkových témach by Komisia mala špecifikovať počet a názov premenných pre súbor údajov v doméne „pracovná sila“.
                  
               
                     (2)
                  
                  
                     Komisia by mala stanoviť počet a názov premenných pre ad hoc tému „pracovné zručnosti“ a premenných zbieraných každých osem rokov pre čiastkovú tému „dôchodok a účasť na trhu práce“ v doméne „pracovná sila“.
                  
               
                     (3)
                  
                  
                     Počet premenných, ktoré sa majú zbierať, by nemal prekročiť o viac než 5 % počet premenných zbieraných v doméne „pracovná sila“ v čase nadobudnutia účinnosti nariadenia (EÚ) 2019/1700,
                  
               PRIJALA TOTO NARIADENIE:
         
            Článok 1
            Počet a názvy premenných pre ad hoc tému na rok 2022 „pracovné zručnosti“ a premenných zbieraných každých osem rokov týkajúcich sa „dôchodku a účasti na trhu práce“ v doméne „pracovná sila“ sa stanovujú v prílohe.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. augusta 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 261 I, 14.10.2019, s. 1.
      
      
         
            PRÍLOHA
            Počet a názov premenných pre ad hoc tému na rok 2022 „pracovné zručnosti“ a premenných zbieraných každých osem rokov týkajúcich sa „dôchodku a účasti na trhu práce“ v doméne „pracovná sila“
            
                        Téma
                     
                     
                        Čiastková téma
                     
                     
                        Identifikátor premennej
                     
                     
                        Názov premennej
                     
                  
                        03c. Účasť na trhu práce – 11 zbieraných premenných (11 v súvislosti s ad hoc témou)
                        
                     
                     
                        Pracovné zručnosti
                     
                     
                        DIGITAL
                     
                     
                        Čas strávený prácou s digitálnymi zariadeniami v hlavnom alebo poslednom zamestnaní
                     
                  
                        READING
                     
                     
                        Čas strávený čítaním pracovných príručiek a technických dokumentov v hlavnom alebo poslednom zamestnaní
                     
                  
                        CALCULATE
                     
                     
                        Čas strávený pomerne zložitými výpočtami v hlavnom alebo poslednom zamestnaní
                     
                  
                        PHYSICAL
                     
                     
                        Čas strávený ťažkou fyzickou prácou v hlavnom alebo poslednom zamestnaní
                     
                  
                        DEXTERITY
                     
                     
                        Čas strávený úlohami vyžadujúcimi si jemnú motoriku prstov v hlavnom alebo poslednom zamestnaní
                     
                  
                        COMMINT
                     
                     
                        Čas strávený interakciou s ľuďmi z toho istého podniku alebo organizácie v hlavnom alebo poslednom zamestnaní
                     
                  
                        COMMEXT
                     
                     
                        Čas strávený interakciou s ľuďmi mimo podniku alebo organizácie v hlavnom alebo poslednom zamestnaní
                     
                  
                        GUIDANCE
                     
                     
                        Čas strávený poradenstvom, školením alebo vyučovaním poskytovaným iným ľuďom v hlavnom alebo poslednom zamestnaní
                     
                  
                        JOBAUTON
                     
                     
                        Miera samostatnosti pri plnení úloh v hlavnom alebo poslednom zamestnaní
                     
                  
                        REPETITIVE
                     
                     
                        Opakovanosť úloh v hlavnom alebo poslednom zamestnaní
                     
                  
                        PROCEDURE
                     
                     
                        Úlohy presne opísané striktnými postupmi v hlavnom alebo poslednom zamestnaní
                     
                  
                        03d. Účasť na trhu práce – 11 zbieraných premenných (11 každých osem rokov)
                        
                     
                     
                        Dôchodok a účasť na trhu práce
                     
                     
                        PENSTYP1
                     
                     
                        Starobný dôchodok
                     
                  
                        AGEPENSO
                     
                     
                        Vek, v ktorom osoba začala poberať starobný dôchodok
                     
                  
                        STATRECE
                     
                     
                        Prvé vyplatenie zákonného starobného dôchodku so znížením alebo bonusom
                     
                  
                        PENSTYP2
                     
                     
                        Invalidný dôchodok a iná pravidelná peňažná dávka pre osoby so zdravotným postihnutím
                     
                  
                        AGEPENSD
                     
                     
                        Vek, v ktorom osoba začala poberať invalidný dôchodok alebo iné pravidelné peňažné dávky pre osoby so zdravotným postihnutím
                     
                  
                        PROVTYPE
                     
                     
                        Finančné starobné zabezpečenie
                     
                  
                        PENSSITU
                     
                     
                        Situácia na začiatku poberania starobného dôchodku
                     
                  
                        WSTPREAS
                     
                     
                        Hlavný dôvod skončenia pracovnej činnosti so začiatkom poberania starobného dôchodku
                     
                  
                        WCONREAS
                     
                     
                        Hlavný dôvod pokračovania pracovnej činnosti aj po začiatku poberania starobného dôchodku
                     
                  
                        LMREENT
                     
                     
                        Návrat na trh práce po začiatku poberania starobného dôchodku
                     
                  
                        LMENTREAS
                     
                     
                        Hlavný dôvod návratu na trh práce